
PROIECTUL ACTIVITĂŢILOR DE EDUCAŢIE RUTIERĂ AL JUDEŢULUI GIURGIU
AN ŞCOLAR 2015-2016
PREZENTARE GENRALĂ
Accidentul rutier reprezintă una dintre cele mai grave forme de vătămare înregistrate la nivel mondial conform rapoartelor internaţionale şi a datelor statistice înregistrate. După malformaţii congenitale şi maladiile care depind în mică măsură de opţiunea de viaţă a fiecărui copil sau tânăr, accidentul rutier se manifestă ca următoarea cauză care determină mortalitatea în rândul tinerei generaţii datorită absenţei unor abilităţi primare de auto-siguranţă. Conform datelor statistice ale Organizaţiei Mondiale a Sănătăţii şi UNICEF, cele mai afectate categorii de vârstă sunt 5 – 9 ani, 10 – 14 ani şi 15 – 19 ani, perioade de formare şi dezvoltare a abilităţilor de viaţă sănătoasă, a unui stil de viaţă conştient de repercursiuni şi a unui standard de viaţă ridicat. 
Flagelul insecurităţii rutiere în rândul copiilor şi tinerilor este rezultanta unui fenomen complex din punctul de vedere al aspectelor incumbate:
· mediul fizic nesigur determinat, în principal, de  o infrastructură perimată; 
· mediul social permisiv generat de absenţa informaţiilor relevante, de inconştienţă, de dezinteresul parental, de mediatizarea „negativă” a evenimentului rutier care încurajează un nou mod de promovare a imaginii personale. 
· caracteristicile vârstei, fie că este vorba de limitări fizice impuse de vârstă, fie că este vorba decele psihice sau sociale, ca: peer pressure, teribilism sau modelul parental.
SCOPUL ACTIVITĂŢILOR DE EDUCAŢIE RUTIERĂ 
Prevenirea vătămării copiilor şi adolescenţilor prin accident rutier, prin formarea abilităţilor, competenţelor şi comportamentului rutier responsabil, în calitate de pietoni, skate rollers şi conducători de vehicule cu două roţi.
EFICIENŢA ACTIVITĂŢILOR APLICATIVE   DE EDUCAŢIE RUTIERĂ
Subsumată educaţiei pentru formarea abilităţilor de viaţă, educaţia rutieră sau, mai degrabă, educaţia pentru prevenirea riscului rutier, urmăreşte formarea abilităţilor şi competenţelor rutiere personale, de grup şi sociale în rândul preşcolarilor şi elevilor din învăţământul preuniversitar.
Realitatea educativă contemporană a demonstrat că, în cazul educaţiei pentru formarea abilităţilor de viaţă, eficienţa formativă este realizată cu rezultate maxime, în spaţiul real, aplicativ, în cazul nostru, al străzii, în defavoarea celui contrafactual, preponderent teoretic, al clasei.  Motivele optării pentru preponderenţa organizării şi desfăşurării activităţilor de educaţie rutieră au la bază câteva argumente definitorii:
· evitarea transformării educaţiei pentru siguranţă rutieră într-un obiect de studiu teoretic; 
· conştientizarea , de către elevi, a necesităţii acestui tip de educaţie; 
· absenţa constrângerilor ; 
· spaţiul real oferă infinit mai multe cazuri/situaţii resursă decât o planşă, un manual sau un afiş; 
· valorificarea experienţei copiilor care pot stabili mai uşor conexiuni, 
· acumularea de noi informaţii şi formarea abilităţilor prin experienţe personale şi de grup; 
· posibilitatea verificării imediate a informaţiilor şi a exersării nemijlocite a abilităţilor rutiere; 
· exersarea abilităţii de rezolvare de probleme şi dezvoltarea creativităţii elevilor; 
· conştientizarea riscului rutier.
Prin intermediul acestor activităţi practice, aplicative, copilul interacţionează, investighează, deconstruieşte spre a reconstrui, experimentează, descoperă, găseşte soluţii,  îşi asumă responsabilităţi, pentru ca, ulterior, să devină independent, în siguranţă.

	Nr.
crt.
	Activitatea propusă
	Perioada de desfăşurare

	1.
	Participarea lucrătorilor de poliţie rutieră la ceremoniile de deschidere a noului an şcolar 2015-2016
	15 septembrie 2015

	2.
	“Săptămâna prevenirii criminalităţii” – activităţi de prevenire a delicvenţei juvenile, a criminalităţii, educaţie rutieră etc. - parteneriat cu Inspectoratul de Poliţie al Judeţului Giurgiu, Biroul de Analiză şi Prevenire a Criminalităţii şi Serviciul Rutier
	28.09.-02.10.2015


	3.
	Prezentări de materiale privind creşterea gradului de siguranţă şi educaţie rutieră a elevilor de către  lucrătorii de poliţie rutieră la Consiliile profesorale ale unităţilor şcolare 
	Semestrial

	4.

	Participarea politiştilor desemnaţi la activităţi de educaţie şi informare rutieră în toate unităţile de învăţământ din judeţ
	Lunar

	5. 
	Patrulele şcolare de circulaţie – activitate în colaborare cu reprezentanţii Poliţiei rutiere
	Săptămânal
Toate unităţile şcolare

	6.
	Prezentări de materiale privind creşterea gradului de siguranţă şi educaţie rutieră a elevilor de către  lucrătorii de poliţie rutieră la şedinţele Consiliului reprezentativ al părinţilor
	Semestrial

	7.
	Prezentări de materiale privind creşterea gradului de siguranţă şi educaţie rutieră a elevilor de către  lucrătorii de poliţie rutieră la şedinţele cu directorii unităţilor de învăţământ
	Bilunar

	8.
	Înserarea notelor informative şi materialelor de prevenire privind pericolele pe drumurile publice la orele de Consiliere şi orientare de către diriginţi în colaborare cu lucrătorii de poliţie rutieră
	Lunar

	9.
	Concurs de desene cu tema „Educaţie rutieră” – preşcolari, elevii claselor primare
	Semestrial

	10.
	Concurs privind „Cunoaştem  regulile de circulaţie” – clasele gimnaziale şi liceale
	Semestrial

	11.
	Concurs „Educaţie rutieră – educaţie pentru viaţă” – clasele gimnaziale şi liceale
	Anual 

	12. 
	Concurs „Patrule şcolare de circulaţie”
	Anual


 
NOTĂ: Orice iniţiativă personalizată a unităţilor de învăţământ, a Inspectoratului Şcolar sau a Poliţiei Rutiere, poate fi implementată.


Aprobat                                                                              Aprobat

